આણંદ પાલિકાની સામાન્ય સભામાં મંગળવારે ગણતરીની મિનિટોમાં કરોડો રૂપિયાના ૬૧ કામો બહુમતિથી જોરે સત્તાપક્ષ ભાજપે મંજૂર કરી દીધા હતા. જોકે સભામાં વિરોધ પક્ષના કાઉન્સીલર અલ્પેશ પઢિયારે તાજેતરમાં આણંદ નગરપાલિકાના કાઉન્સિલર સામે કમિશનરે કરેલા હુકમ અંગે લેખિત રજૂઆત કરી જે કાઉન્સિલરો સામે ગુનો બનતો હોય તેઓને હોદ્દા પરથી દૂર કરવાની માંગ કરી હતી. દોષિત કાઉન્સિલરોને હોદ્દા પરથી દૂર નહીં કરાય તો આગામી દિવસોમાં જનઆંદોલનની ચીમકી આપી હતી.